**ДОКЛАД**

**ЗА ИЗВЪРШЕНА ПРОВЕРКА НА**

**„КАНАЛИЗАЦИОННА СИСТЕМА С ГРАДСКА ПРЕЧИСТВАЕЛНА СТАНЦИЯ ЗА ОТПАДЪЧНИ ВОДИ“ ГР. ПЛОВДИВ**

 На основание План за контролна дейност за 2020 г. на РИОСВ – Пловдив, утвърден от Министъра на околната среда и водите и Заповед № РД-271 от 10.11.2020 г. на Директора на РИОСВ-Пловдив е извършена комплексна проверка на 24.11.2020 г. на обект: „Канализационна система с градска пречистваелна станция за отпадъчни води“ гр. Пловдив, стопанисиван от „Водоснабдяване и канализация” ЕООД, гр. Пловдив, бул. „Шести септември“ № 250.

1. **Цел на проверката:**

Основна цел на проверката е установяване на нивото и степента на съответствие на дейността в обекта с изискванията, заложени в Закона за опазване на околната среда, специализираните закони и подзаконовите нормативни актове към тях.

 Основната дейност на дружеството е стопанисване и експлоатация на обект: „Канализационна система с градска пречистваелна станция за отпадъчни води“ гр. Пловдив,

**II. Проверени инсталации:**

„ГПСОВ на гр. Пловдив“.

**III. Констатации от проверката по компоненти и фактори:**

1. **Фактор „Отпадъци“ *–*** Дружеството има издадено Решение № 09 – ДО – 1087 - 02 от 27.08.2018 г. за извършване на дейности по третиране на отпадъци с кодове D8, D13, D15, на отпадъци с кодове 19 07 03 и 20 03 04 на площадка №1.

 Дружеството притежава утвърдени от Директора на РИОСВ-Пловдив работни листове за класификация на образуваните от дейността отпадъци. Представиха се заверени от Директора на РИОСВ-Пловдив отчетни книги по приложение № 1 от Наредба №1/2014 г. за реда и образците, по които се предоставя информация за дейностите по отпадъците, както и реда за водене на публични регистри, които се водени редовно и коректно.

 За предаване на образуваните утайки от пречистване на отпадъчните води се представиха сключени договори с Консорциум „Булплод“ АД и „КМД“ ООД.

 Представи се известие за доставяне с дата: 11.03.2020 г., от което е видно, че дружеството е изпратило до ИАОС – София, годишен отчет за дейности по управление на отпадъците за 2019 г.

 При извършения обход на площадката се установи, че има обособени места и поставени обозначителни табели за съхранение на образуваните отпадъци. Част от изсушителните полета са почистени и в момента на проверката, процеса на предаване на генерираната утайка на лица притежаващи разрешение по чл. 35 от ЗУО за последващо третиране чрез компостиране и вермикомпостиране продължава.

**2. Компонент „Води“** – При проверка на обекта се констатира – в ГПСОВ за пречистване постъпват Qср/ден – 123113 куб.м./ден отпадни води от северна и южна част на гр. Пловдив, селата – Брани поле, Белащица, Марково, Първенец и от гр. Куклен.

Всички съоръжения по пътя на пречистване на отпадъчната вода са в техническа изправност и в зависимост от количеството вода се включват в работен режим.

По пътя на третиране на утайката – 2-ри КУ е изведен от експлоатация и предстои да се извърши ремонт и модернизация.

Дружеството изпълнява всички заложени условия в разрешителното за заустване, провежда собствен мониторинг на заустваните отпадни води, представя резултатите с протоколи в срок в РИОСВ – Пловдив.

Извършена е проверка на дъждопреливник към северен обходен колектор, при която се констатира, че при сухо време няма преливане на отпадъчни води към колектора. Извърши се пломбиране на 2 бр. аварийни сававци с 4 бр. оловни пломби с надпис РИОСВ – П-в/МОСВ на дъждоприемник № 1, находящ се на Рогошко шосе.

 Съгласно, разрешителното за заустване, в присъствие на представител на дружеството – г-н Н. Михалков, в 11.00 и 15.30 часа са взети 2 бр. еднократни проби при спряна водопонижителна система от пункт № 1 – изход ГПСОВ, от които в лабораторни условия ще се формира съставна проба. Пункта за мониторинг и вида на пробата е съгласно разрешителното за заустване.

**IV.** **Предписания, срокове за изпълнение, отговорници:**

**V. Съответствие, последващ контрол.**

**ДИМИТЪР ДИМИТРОВ**

*За Директор на РИОСВ - Пловдив*

*Съгласно Заповед № РД-164/ 10.07.2020 г.*

*на Директора на РИОСВ – Пловдив*